אילנה שושן

אילנה שושן (דיאמנט) (נולדה ב-14 באפריל 1961) היא מפיקת סרטים, דוגמנית, שחקנית, ופעילה למען העצמת נשים. נבחרה כמלכת היופי של ישראל לשנת 1980, וכמלכת המלכות של כל הזמנים ב-2010. בעלת תואר שני במשפטים ועורכת דין מאז 2018. שושן נולדה בשכונת יוספטל בכפר סבא במשפחה בת שבעה ילדים, אמה נורית ילידת עיראק ואביה שלמה יליד מרוקו. בגיל 13 עברה ללמד בתיכון בכפר הנוער בן שמן, במסגרת תוכנית לתלמידים מצטיינים. בגיל 17 זכתה בתואר "נערת ישראל", בתחרות שהפיק השבועון להיטון. אחר כך זכתה בתואר של סגנית ראשונה בתחרות נערת היופי הבינלאומית, שנערכה באי ארובה בים הקריבי. בתחרות השתתפו נציגות מ50- מדינות בעולם. בעת שירותה בצה"ל, החל במקביל בקריירת דוגמנות והשתתפה בשבוע האופנה בתל אביב. בגיל 19, זכתה בתחרות מלכת היופי לשנת 1980, וייצגה את ישראל בתחרות מיס תבל 1980 שנערכה בסיאול, דרום קוריאה. בתום השרות הצבאי יצאה שושן לעבוד כדוגמנית במילאנו, בפריז ובניו יורק. בניו יורק למדה משחק במכון לי סטרסברג לתיאטרון ולקולנוע. בשנות ה-80 שימשה כפרזנטורית של מוצרי הטיפוח של קבוצת "קרליין-נקה". שלטי הפרסום עם תמונתה, בתחנות אטובוס בירושלים ובני ברק, נשרפו לעיתים קרובות על ידי חרדים. ב-1988 כתבה והפיקה עם הצלם יקי הלפרין קלטת הדרכה לטיפוח ודוגמנות לנערות בשם "היופי שלך תלוי רק בך". בשנת 1989 השתתפה בסרטו של דובי גל "ד.צ. חוף אילת", בו גילמה את הפילגש של גרשון, שיורדת עמו בחשאי לאילת. בסרט הצטלמה בעירום חלקי. בשנת 1990 עברה ללוס אנג'לס והשתתפה בסרט האמריקני "Fire Birds", בכיכובם של ניקולס קייג' וטומי לי ג'ונס. ב-1992 הפיקה את הסרט "העץ יהושוע" בתקציב של 10 מיליון דולר. הקימה יחד עם בעלה את חברת ההפקות "סיגנצ'ר". ב-1993 שיחקה בסרט הפעולה האמריקאי "No Place to Hide" לצדם של קריס קריסטופרסון ודרו ברימור. ב-2004 הפיקה את הסרט "גיבורים דמיוניים" בכיכובם של סיגורני ויבר אמיל הירש וג'ף דניאל. בשנים 2008-2010 שימשה כפרזנטורית של חברת האופנה "קרייזי ליין". ב-2011 הובילה קמפיין יופי עבור חברת הקוסמטיקה מעבדות ג'יג'י. ב-2017 התארחה בעונה הרביעית של הסדרה הקומית ״החברים של נאור״ ששודרה בערוץ 10 גילמה את רבקה גלר אשתו של אורי גלר. ב-2019 השתתפה בסדרת הדרמה ״פאנץ'״ ששודרה בחברת הכבלים של Yes גילמה את רחלי. שושן ייסדה את "נשים מעצימות נשים", ארגון העוסק בהעצמה נשים בלוס אנג'לס ובישראל. היא פועלת לקידום יזמות עסקית בקרב נשים, מעודדת נשים לרוץ לפוליטיקה ומרצה בתחום זכויות נשים, דימוי עצמי והעצמה אישית. בשנת 1985 התחתנה עם מאיר עפרון, איש עסקים מבעלי חברת "ישאסבסט". הם התגרשו לאחר 4 חודשים. שנה אחר כך עברה לפריז והייתה במערכת יחסים עם רופא שיניים מקומי, אך זמן קצר אחר כך עברה לניו יורק. בינואר 1989 הודיעה על נישואיה לאלון תבור, בנה של עיתונאית "העולם הזה" שולה תבור־יריב, בעלת טור הרכילות "רחל המרחלת", אולם חודשים ספורים אחר כך הודיעה על ביטול החתונה ועברה לגור בלוס אנג'לס. שם פגשה במפיק הסרטים משה דיאמנט ונכנסה להריון בעת שהוא היה נשוי לאישה אחרת, אחר כך דיאמנט התגרש, הם נישאו, ונולדה להם בת נוספת. השניים התגרשו ב-2011 ושושן חזרה לגור בישראל. בסוף 2015 התארסה שושן לעורך הדין נמרוד קוזלובסקי, אך הם נפרדו ב-2019. ענת מידן, אומרים "יפה וטיפשה", שיגידו, חדשות, 15 ביולי 1988 איתי יעקב, "באתי מכלום": ריאיון עם אילנה שושן, באתר nrg‏, 6 במרץ 2009 ברוריה אבידן-בריר, שושן צחור: אילנה שושן מסבירה איך להיראות מעולה בגיל 51, באתר nrg‏, 5 בספטמבר 2012 איתי יעקב, דוגמניות מבשלות: במטבח של אילנה שושן, באתר Xnet‏, 27 במרץ 2013 סמדר שיר, שושן צחור, באתר "ידיעות אחרונות", 16 בדצמבר 2015 גבי בר־חיים, "אמרתי לעצמי: 'אני לא מוכנה להיות אישה מוכה'", באתר "ידיעות אחרונות", 3 במרץ 2017 איריס ליפשיץ-קליגר, "זה כואב שהשוק שלנו הוא ארה"ב ולא אילת, באר־שבע או תל־אביב", באתר "ידיעות אחרונות", 13 באוגוסט 2021 מכתביה המשאב הטבעי שלי, באתר הארץ, 24 באוגוסט 2012 אילנה שושן, במיזם "אישים" לתיעוד היצירה הישראלית אילנה שושן, במסד הנתונים הקולנועיים IMDb (באנגלית) אילנה שושן, באתר "אידיבי", מאגר הידע העברי לקולנוע ישראלי ועולמי דליה בן-ארי, קבלו את מלכת המלכות: אילנה שושן, באתר ynet, 7 במרץ 2010 דינה חלוץ, אילנה שושן הפכה לעו"ד: "רוצה לייעץ לנשים שעומדות להתגרש", באתר Xnet‏, 26 בספטמבר 2018 מ. גזית, "גם יפה וגם יש לה שכל", דבר, 30 באפריל 1980 נערת היופי של ישראל זכתה בתואר סגנית ראשונה, דבר, 30 באוקטובר 1978 איציק תוראל, פנים חדשות על המסלול, מעריב, 18 בפברואר 1980 אילנה שושן - מלכת היופי של ישראל, מעריב, 16 באפריל 1980 נשיא דרום־קוריאה משוחח עמ שלוש מן המתמודדות על תואר מיס תבל, דבר, 29 ביוני 1980 יהודית חנוך, מירוחם ועד שושן, מעריב, 14 בספטמבר 1988 יאיר פידל, מיא עשת, השחתת התחנות: סיבוב נוסף, חדשות, 3 ביולי 1986 קיימנריבג' בקלטת הוידאו של אילנה שושן, חדשות, 15 באפריל 1988 עירית לינור, על רקע יופיה של אילנה שושן, חדשות, 20 ביולי 1989 אילנה שושן׳ דוגמנית־שחקנית, חושפת לראשונה את גופה. הצילום לקוח מסרטו של דובי גל ״דואר צבאי – חוף אילת", חדשות, 14 ביולי 1989 שירות גלובס, ‏אילנה שושן נבחרה לפרזנטורית של רשת האופנה CRAZY LINE, באתר גלובס, 6 באפריל 2008 פרזנטורים, באתר גלובס, 6 בינואר 2010 כשיופי פוגש כשרון | סלונה, באתר סלונה, ‏בundefined 2014 נשים מעצימות נשים אילנה שושן: נישואים קצרים - גירושים מהירים, מעריב, 12 בנובמבר 1985 הצרות של עפרון, חדשות, 5 בינואר 1986 נעמי רון, לאילנה שושן יש חבר, חדשות, 3 בספטמבר 1986 שנה טובה עם אילנה שושן, מעריב, 31 בדצמבר 1987 אמיר פלג, אילנה שושן מתחתנת עם בנה של "רחל המרחלת", חדשות, 11 בינואר 1989 שושן מודיעה אין חתונה, מעריב, 5 באפריל 1989 קלוד אפללו, אילנה שושן בהריון מתקדם, חדשות, 8 בנובמבר 1991 המהנדס, מלכת היופי וואן דאם, באתר הארץ, 25 בפברואר 2008 אורית מרלין-רוזנצוייג, 'זה כרוך בשברון לב': אילנה שושן על הפרידה מבן זוגה והריחוק מהילדים, באתר Xnet‏, 22 באפריל 2020